Խորհրդային շրջանում, հակառակ խոսքի ազատության սահմանափակման և պետական խիստ գրաքննության հետ կապված հսկայական դժվարությունների, շնորհիվ իր տաղանդավոր աշխատակիցների, ովքեր ներկայացնում էին մտավորականությունը բառիս ամենավեհ իմաստով, թերթին, այնուամենայնիվ, հաջողվեց պահպանել ազգային ինքնությունը, լինել ժողովրդի շահերի արտահայտողը։ Ահա դրա խոսուն փաստերից մեկը. 1960-ական թվականներին Հայաստանի հետ Արցախի վերամիավորման պահանջով ԽՄԿԿ Կենտկոմ ուղարկված հայտնի նամակի 13 հեղինակներից 5-ը տարբեր տարիների աշխատել են մեր թերթի խմբագրությունում՝ Բագրատ Ուլուբաբյան, Լազր Գասպարյան, Բոգդան Ջանյան, Մաքսիմ Հովհաննիսյան, Գուրգեն Գաբրիելյան։